กระทู้ถามที่ ๑๑๗ ร.

สภาผู้แทนราษฎร

๒๓ สิงหาคม ๒๕๖๖

เรื่อง การติดตั้งสัญญาณไฟจราจรและป้ายบอกทาง บริเวณทางหลวงแผ่นดินหมายเลข ๒๐๕๐ สายอุบลราชธานี - เขมราฐ (สามแยกเมืองใหม่) จังหวัดอุบลราชธานี

กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ถามรัฐมนตรีว่าการกระทรวงคมนาคม ดังต่อไปนี้

เนื่องด้วยทางหลวงแผ่นดินหมายเลข ๒๐๕๐ สายอุบลราชธานี-เขมราฐ (สามแยกเมืองใหม่) จังหวัดอุบลราชธานี เป็นเส้นทางที่เพิ่มศักยภาพในการคมนาคมขนส่งภาคตะวันออกเฉียงเหนือใต้ สู่อาเซียนเป็นเส้นทางสายหลักเชื่อมโยงประตูการค้าสู่อาเซียน ได้แก่ สาธารณรัฐประชาธิปไตย ประชาชนลาว ไทยและจีน ส่งเสริมและสนับสนุนด้านการท่องเที่ยว เศรษฐกิจการค้า การลงทุนของภาคอีสานใต้และสินค้าตามแนวชายแดน ก่อให้เกิดผลดีในการพัฒนาเศรษฐกิจและสังคมของประเทศโดยรวม เพื่อรองรับเศรษฐกิจและประชาคมอาเซียน หากแต่ปัจจุบันทางหลวงแผ่นดินหมายเลข ๒๐๕๐ สายอุบลราชธานี-เขมราฐ (สามแยกเมืองใหม่) จังหวัดอุบลราชธานี ไม่มีสัญญาณไฟจราจรและป้ายบอกทาง บริเวณดังกล่าวส่งผลให้ประชาชนที่สัญจรผ่านไปมาได้รับความเดือดร้อน โดยเฉพาะในเวลากลางคืน ผู้ที่ใช้เส้นทางบริเวณดังกล่าวอาจเกิดอุบัติเหตุได้ง่าย จากเหตุผลข้างต้น จึงขอเรียนถามว่า

๑. ในปีงบประมาณ ๒๕๖๗ กระทรวงคมนาคม จะมีนโยบายติดตั้งสัญญาณไฟจราจรและป้ายบอกทาง บริเวณทางหลวงแผ่นดินหมายเลข ๒๐๕๐ สายอุบลราชธานี-เขมราฐ (สามแยกเมืองใหม่) จังหวัดอุบลราชธานี ได้หรือไม่ หากไม่สามารถดำเนินการได้ จะดำเนินการได้ในปีงบประมาณใดของทราบรายละเอียด

๒. หากไม่สามารถดำเนินการได้ตามข้อ ๑ กระทรวงคมนาคม จะมีมาตรการใดที่จะดำเนินการแก้ไขปัญหาในเรื่องของสัญญาณไฟจราจรและป้ายบอกทาง บริเวณทางหลวงแผ่นดินหมายเลข ๒๐๕๐ สายอุบลราชธานี-เขมราฐ (สามแยกเมืองใหม่) จังหวัดอุบลราชธานี เพื่อให้ประชาชนลดความเสี่ยงต่อการเกิดอุบัติเหตุต่าง ๆ หรือไม่ อย่างไร ขอทราบรายละเอียดของให้ตอบในราชกิจจานุเบกษา

ขอแสดงความนับถืออย่างยิ่ง

ธัญธารีย์ สันตพันธ์
สมาชิกสภาผู้แทนราษฎร พพรรคเพื่อไทย

คำตอปกระทู้ถามที่ ๑๑๗ ร.

ของ นางสาวธัญธารีย์ สันตพันธุ์ สมาชิกสภาผู้แทนราษฎร พรรคเพื่อไทย จังหวัดอุบลราชธานี เรื่อง การติดตั้งสัญญาณไฟจราจรและป้ายบอกทางหลวงแผ่นดินหมายเลข ๒๐๕๐ สายอุบลราชธานี -
เขมราฐ (สามแยกเมืองใหม่) จังหวัดอุบลราชธานี

ข้าพเจ้า นายสุริยะ จึงรุงเรืองกิจ วัฒนตรีว่าการกระทรวงคมนาคม ขอตอบกระทู้ถามเรื่อง การติดตั้งสัญญาณไฟจราจรและป้ายบอกทางหลวงแผ่นดินหมายเลข ๒๐๕๐ สายอุบลราชธานี - เขมราฐ (สามแยกเมืองใหม่) จังหวัดอุบลราชธานี ของท่านสมาชิกผู้ทรงเกียรติ ดังนี้

คำถามที่ ๑ ในปีงบประมาณ ๒๕๖๗ กระทรวงคมนาคมจะมีนโยบายติดตั้งสัญญาณไฟจราจรและป้ายบอกทาง บริเวณทางหลวงแผ่นดินหมายเลข ๒๐๕๐ สายอุบลราชธานี - เขมราฐ (สามแยกเมืองใหม่) จังหวัดอุบลราชธานี ได้หรือไม่ หากไม่สามารถดำเนินการได้ จะดำเนินการได้ในปีงบประมาณใด ขอทราบรายละเอียด

คำตอบ

กระทรวงคมนาคมโดยกรมทางหลวง ขอเรียนชี้แจงว่า แขวงทางหลวงอำนาจเจริญได้จัดทำแผนงานเพื่อขอรับการสนับสนุนงบประมาณงานติดตั้งไฟสัญญาณจราจร และป้ายบอกทาง ที่บริเวณ กม.๙๘+๔๙๐ (สามแยกเมืองใหม่) ขณะนี้อยู่ระหว่างการเสนอขอรับการจัดสรรงบประมาณประจำปีงบประมาณ พ.ศ. ๒๕๖๗ หากได้รับการจัดสรรงบประมาณกรมทางหลวงโดยแขวงทางหลวงอำนาจเจริญ จะเร่งดำเนินการก่อสร้างให้แล้วเสร็จต่อไป

คำถามที่ ๒ หากไม่สามารถดำเนินการได้ตามข้อ ๑ กระทรวงคมนาคมจะมีมาตรการใดที่จะดำเนินการแก้ไขปัญหาในเรื่องของสัญญาณไฟจราจรและป้ายบอกทาง บริเวณทางหลวงแผ่นดินหมายเลข ๒๐๕๐ สายอุบลราชธานี - เขมราฐ (สามแยกเมืองใหม่) จังหวัดอุบลราชธานี เพื่อให้ประชาชนลดความเสี่ยงต่อการเกิดอุบัติเหตุต่าง ๆ หรือไม่ อย่างไร ขอทราบรายละเอียด

คำตอบ

กระทรวงคมนาคมโดยกรมทางหลวง ขอเรียนชี้แจงว่า แขวงทางหลวงอำนาจเจริญได้จัดทำแผนงานเพื่อขอรับการสนับสนุนงบประมาณงานติดตั้งไฟสัญญาณจราจร และป้ายบอกทาง ที่บริเวณ กม.๙๘+๔๙๐ (สามแยกเมืองใหม่) ขณะนี้อยู่ระหว่างการเสนอขอรับการจัดสรรงบประมาณประจำปีงบประมาณ พ.ศ. ๒๕๖� หากได้รับการจัดสรรงบประมาณกรมทางหลวงโดยแขวงทางหลวงอำนาจเจริญ จะเร่งดำเนินการก่อสร้างให้แล้วเสร็จต่อไป และในระหว่างรอจัดสรรงบประมาณแขวงทางหลวงอำนาจเจริญ จะมีการตรวจสอบ และบำรุงรักษาอุปกรณ์อำนวยความปลอดภัย ป้ายบอกทาง และไฟฟ้าแสงสว่างให้อยู่สภาพพร้อมใช้งาน เพื่อความปลอดภัยของผู้ใช้ทาง และลดความเสี่ยงต่อการเกิดอุบัติเหตุ